Калі казаць пра складанасці ў прафесіі, адзначыў Дзмітрый, то самая вялікая праблема – усіх сабраць. Тэатр – гэта мастацтва калектыўнае: не прыйшоў адзін, пакутуе ўвесь спектакль. Тут трэба разумець нюансы. Гэта не прафесійны тэатр, акцёры за працу грошы не атрымліваюць, і нельга сказаць: "Не ідзіце на заняткі". У першую чаргу гэта БДУ. Яны прыйшлі сюды атрымліваць адукацыю, потым ужо тэатрам займацца. - Скажыце, у вас дзеці ў 19 гадоў іграюць вельмі складаныя ролі, не маючы за плячамі жыццёвага досведу. Як у вас атрымліваецца данесці да акцёраў галоўную эмоцыю? І самае важнае, як яны з гэтага стану выходзяць. Складана, напэўна, так: адыграў сцэну згвалтавання, атросся і пайшоў…